Rowan Williams

bawd

Esgob, diwynydd a bardd o Gymru yw Dr **Rowan Douglas Williams**, **Arglwydd Williams o Ystumllwynarth** (ganwyd 14 Mehefin 1950). Roedd yn Archesgob Caergaint rhwng Rhagfyr 2002 a Rhagfyr 2012.

Fe'i ganwyd yn Abertawe, yn fab i deulu Cymraeg. Cafodd ei addysg yn Ysgol Dinefwr, Abertawe, yng Ngoleg Crist, Caergrawnt, a Choleg Eglwys Crist a Coleg Wadham, Rhydychen, lle y cafodd ei ddoethuriaeth. Bu'n dysgu diwinyddiaeth ym Mhrifysgol Rhydychen a Phrifysgol Caergrawnt.

Daeth yn Esgob Mynwy yn 1991, ac yn Archesgob Cymru yn 1999. Yn 2002 cyhoeddwyd ei fod i ddilyn George Carey fel Archesgob Caergaint, yn Eglwys Loegr, ac felly yn arweinydd y Gymuned Anglicanaidd fyd-eang, er yn dechnegol, nid oedd yn aelod o Eglwys Loegr, gan fod yr Eglwys yng Nghymru wedi ei datgysylltu. Fe'i urddwyd ar yr 27 Chwefror 2003 a bu yn y swydd rhwng Rhagfyr 2002 a Rhagfyr 2012.

Daeth yn Gyd-gadeirydd y Comisiwn Annibynnol ar Ddyfodol Cyfansoddiadol Cymru a sefydlwyd gan lywodraeth Lafur Cymru. Daeth yr adroddiad i'r casgliad bod "problemau sylweddol" gyda'r ffordd mae Cymru'n cael ei llywodraethu o fewn Undeb y Deyrnas Unedig ar hyn o bryd a bod annibyniaeth yn opsiwn "hyfyw".

Mae ef hefyd yn Gymrawd Cychwynnol o Gymdeithas Ddysgedig Cymru.

Cafodd ei dderbyn yn swyddogol i Dŷ'r Arglwyddi ar 14 Ionawr 2013. Roedd eisoes wedi eistedd fel un o'r Arglwyddi Ysbrydol, 26 o Esgobion Eglwys Lloegr sydd â sedd yn Nhŷ'r Arglwyddi. Derbyniodd urddolaeth am oes wedi ei ymddeoliad fel Archesgob Caergaint.

## Llyfryddiaeth
### Llyfrau gan Rowan Williams
* *Arius - Heresy and Tradition*. Revised Edition, William B. Eerdmans Publishing Company, Grand Rapids, Michigan, UDA/Caergrawnt, DU, 2002, ISBN 0-8028-4969-4.
**Writing in the Dust - Reflections on 11th Medi and Its Aftermath*, Chwefror 2002, Hodder & Stoughton, ISBN 9780340787199
**Ponder These Things: Praying with Icons of the Virgin*, Gorffennaf 2002, Canterbury Press, ISBN 9781853113628
**Poems of Rowan Williams*, Ionawr 2003, Perpetua Press, ISBN 9781870882163
**Areithiau a Phregethau y Parch. a Gwir Anrhyd. Dr Rowan Williams Chwe 2000-Rhag 2002 / Addresses and Sermons Delivered by the Most Rev. & Rt. Hon. Dr Rowan Williams Feb 2000-Dec 2002*, Mai 2003, Gwasg yr Eglwys yng Nghymru, ISBN 9780853261124
**Lost Icons*, Awst 2003, Continuum Books, ISBN 9780826467997
**Silence and Honey Cakes: The Wisdom of the Desert*, Tachwedd 2004, Lion Publishing, ISBN 9780745951706
**Grace and Necessity: Reflections on Art and Love*, Mehefin 2005, Continuum Books, ISBN 9780819281180
**Tokens of Trust: An Introduction to Christian Belief*, Mai 2007, Canterbury Press, ISBN 9781853118036
**Headwaters*, Medi 2008, Perpetua Press, ISBN 9781870882194
*''Rowan's Rule - The Biography of the Archbishop*, Tachwedd 2008, Hodder & Stoughton, ISBN 9780340954256

### Llyfrau amdano
**Rowan Williams - Yr Archesgob'', Awst 2006, Cynwil Williams, Gwasg Pantycelyn, ISBN 9781903314784

## Cyfeiriadau
Categori:Anglicaniaid o Gymru
Categori:Archesgobion Caergaint
Categori:Archesgobion Cymru
Categori:Cymrodyr y Gymdeithas Ddysgedig Cymru
Categori:Pobl yr 20fed ganrif o Gymru
Categori:Pobl yr 21ain ganrif o Gymru
Categori:Cyn-fyfyrwyr Coleg Crist, Caergrawnt
Categori:Esgobion Mynwy
Categori:Genedigaethau 1950
Categori:Llenorion Saesneg o Gymru
Categori:Pobl o Abertawe
Categori:Pobl addysgwyd yn Ysgol Dinefwr, Abertawe